Cuneiform Tablet KTS 1 26a
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pu-šu-ke-en₆ qí-bi₄-ma um-ma i-ku-nu-um-ma 0.33333 ma-na KÙ.BABBAR ṣa-ru-pá-am šu-IŠTAR 0.33333 ma-na KÙ.BABBAR ù ni-is-ḫa-sú {d}IŠKUR-ba-ni i-na e-ra-bi₄-šu-nu ša-qá-lam qá-bi-ú ù áš-pu-ra-ku-um mì-šu-um KÙ.BABBAR la tù-ša-áš-qí-il₅-ma la tù-šé-bi₄-lam 13 ku-ta-ni en-na-sú-en₆ a-na e-la-lí ú-še-bi₄-lam mì-ma ša qá-tim sá-ri-dim ša-bu-ú ù 7 GÍN KÙ.BABBAR ú-šé-ba-lam 1 ku-ta-nam {d}IŠKUR-ba-ni a-na e-lá-lí-ma ú-bi₄-il₅ mì-šu-um ki-ma ku-ta-ni a-na e-lá-lí ta-áp-qí-du té-er-ta-kà la i-li-kam 8 ma-na AN.NA iš-tù tù-úṣ-ú a-dí-na-ku-um